**Brad Renfro**, celým menom **Bradley Barron Renfro** (\* 25. júl 1982, Knoxville, Tennessee, USA – † 15. január 2008 Los Angeles, Kalifornia) bol americký herec. V roku 1994 sa sa ako 12-ročný preslávil v hlavnej filmovej úlohe vo filme režiséra Joela Schumachera Klient natočeného podľa románu Johna Grishama. Nasledovalo 21 obsadení v ďalších filmoch, ďalšie filmové role v krátkometrážnych filmoch a dve obsadenia v televíznych seriáloch. Zomrel na predávkovanie heroínom 15. januára 2008.

Životopis
---------

### Skorý život a kariéra

Brad Renfro sa narodil v meste Knoxville v americkom federálnom štáte Tennessee. Jeho matka bola Angela a otec Marc Renfro, pracovník vo fabrike. Od piatich rokov Brada Renfra vychovávala stará mama, cirkevná pracovníčka. Ako desať ročného ho objavil vedúci filmových výberových konaní režiséra J. Schumachera Mali Finn. Režisér Joel Schumacher ho obsadil do hlavnej úlohy vo filme *Klient* z roku 1994. V roku 1995 bol kritikmi ocenený za výkon vo filme *Liek* a film *Klient*. V tom istom roku hral popri Jonathanovi T. Thomasovi úlohu Hucka v adaptáci podľa Marka Twaina *Tom a Huck*. Následne popri hercoch Brad Pitt, Robert de Niro, Kevin Bacon a Dustinn Hoffmann účinkoval vo filme Barryho Levinsona natočeného podľa novely Lorenza Carcaterra *Spáči* a vo filme režiséra Bryana Singera popri Ianovi McKellenovi *Nadaný žiak*, natočeného podľa románu Stephena Kinga. V tom istom roku, počas realistickej reklamnej kampane pred uvedením počítačovej hry *Resident Evil 2* na trh, stvárnil charakter policajta z Racoon City Leona S. Kennedyho, jedného z voliteľných charakterov postáv v hre. V roku 2001 hral vo filme režisérky Christiny Wayne *Drsná škola* a filme režiséra Larryho Clarka *Šikana*. O rok neskôr nasledoval film režiséra Jordana Bradyho *Confessions of an American Girl*. Ďalej hral v epizóde seriálu *Law & Order: Criminal Intent* a v roku 2005 vo filme *Zvieracia kazajka*. V roku 2008 dokončil natáčanie filmu *The Informers*, v ktorom hral s hercami ako Mickey Rourke, Kim Basingerová a Billy Bob Thornton. Brad Renfro bol bratranec speváka Jesseho Haseka z kapely *10 Years* a účinkoval v prvej verzii videoklipu pre ich pesničku *Wasteland*. 

### Závislosť a register trestných činov

Dňa 3. júna 1998 boli 15 ročný Brad Renfro a jeho 19 ročný bratranec zadržaní za prechovávanie narkotík. V cigaretovej škatuľke mu našli dva balíčky kokaínu a v ponožke sáčok marihuany. Procesu sa vyhol dohodou, že v budúcnosti sa podrobí niekoľkým náhodným drogovým testom a bude sa vyhýbať omamným látkam. Dňa 28. augusta 2000 sa v prístave Fort Lauderdale, Florida pokúsil s kamarátom Haroldom Bondom odcudziť jachtu. V januári 2001 ho odsúdili na dva roky podmienečne, na zaplatenie vzniknutej škody na plavidle majiteľovi a výdavkov policajného úradu Fort Lauderdale spojených s vyšetrovaním. Dňa 14. januára 2002, nedodržal podmienky skúšobnej lehoty keď ho v rodnom meste Knoxville zadržali za konzum drog na verejnosti a riadenie vozidla bez platného preukazu. Následne sa musel podrobiť trojmesačnej odvykacej kúre. V decembri 2005 bol Brad Renfro zadržaný počas tajnej akcie polície LAPD, keď sa od policajného agenta - domnelého dílera pokúsil kúpiť heroín. Jeho fotka ukazujúca ho v policajných putách bola na titulných stránkach denníka Los Angeles Times. Vyšetrovateľovi sa priznal, že užíva heroín a metadon. V procese sa k vine priznal a bolo mu uložený trojročný podmienečný trest. V roku 2006 strávil desať dní za mrežami, potom ako ho usvedčili z prechovávania omamných látok a vedenia motorového vozidla pod vplyvom omamných látok.

### Úmrtie

Zomrel 15. januára 2008 vo svojom byte v Los Angeles na predávkovanie heroínom a morfínom, čo bolo 8. februára 2008 oficiálne potvrdené. Mal 25 rokov. Jeho telo bolo prevezené do miesta jeho rodiska a bol pochovaný 22. januára 2008 na cintoríne Red House Cemetery v Blaine v Tennessee.

Presne po dvoch týždňoch po smrti Brada Renfra zomrela doma jeho stará mama, ktorá ho vychovávala a ktorá sa o neho starala v začiatkoch jeho kariéry. Oficiálne zdroje potvrdili, že umrela prirodzenou smrťou.

Brad Renfro zomrel týždeň predtým, ako na predávkovanie liekmi zomrel aj Heath Ledger. V roku 1999 sa zúčastnil obaja na rovnakom filmovom výberovom konaní na úlohu *Gabriela Martina* vo filme Patriot, ktorú nakoniec získal Heath Ledger.

Brad Renfro mal syna Yamata Renfra. Narodil sa v roku 2003 a stará sa oňho jeho matka v Japonsku.

Filmografia
-----------

| Rok | Názov filmu | Rola |
| --- | --- | --- |
| 1994 | *Klient* | *Marc Sway* |
| 1995 | *Tom a Huck* *Liek* | *Huck**Erik* |
| 1996 | *Spáči* | *Young Michael Sullivan* |
| 1997 | *Telling Lies in America* | *Karchi Jonas* |
| 1998 | *Nadaný žiak* | *Todd Bowden* |
| 1999 | *2 Little, 2 Late* | *Jimmy Walsh* |
| 2000 | *Vynechané stránky**Herschel Hopper: New York Rabbit*\**Meter Man*\* | *Dothan Talbot**Tanner**Sal* |
| 2001 | *The Theory of the Leisure Class**Šikana**Prízračný svet* / *Svet duchov**Leto plné dotykov**Drsná škola* | *Billy**Marty Puccio**Josh**Wichita**William Sellers* |
| 2002 | *Deuces Wild**American Girl* | *Bobby**Jay Grubb* |
| 2003 | Job | *Troy Riverside* |
| 2004 | *Mummy an' the Armadillo**Hollywoodsky hmyz* | *Wyatte**Jamie* |
| 2005 | *Zvieracia kazajka**Coat Pockets*\* | *The Stranger**Kenny* |
| 2006 | *Korene mafie* | *Vincent* |
| 2008 | *Collector*\**The Informers* | *Justin**Jack* |

* \*krátkometrážne filmy

Referencie
----------

1. 1 2 3  CAMPBELL, Chuck. *Did Hollywood kill Knoxville's Brad Renfro, or was he doomed from the start?* [online]. Knoxville: eu.knoxnews.com, rev. 2019-12-15, [cit. 2020-07-25]. Dostupné online. (po anglicky)
2. ↑  WINTON, Richard. *Actor Brad Renfro died from heroin overdose* [online]. latimes.com, 2008-02-08, [cit. 2020-07-25]. Dostupné online. (po anglicky)

Externé odkazy
--------------

* Záznam telefonického hovoru na pohotovosť 911 ohľadom predávkovania a smrti Brada Renfra
* Brad Renfro na Internet Movie Database
* Knoxnews.com - Brad Renfro:The End

Zdroj
-----

* *Tento článok je čiastočný alebo úplný preklad článkov Brad Renfro na nemeckej Wikipédii a Brad Renfro na anglickej Wikipédii.*

| * z
* d
* u
Držitelia ceny Young Artist Award pre najlepšieho mladého herca v celovečernom filme |
| --- |
| 1979 - 1989 | 
* Dennis Christopher (1979)
* Justin Henry (1980)
* Ricky Schroder (1981)
* Henry Thomas (1982)
* C. Thomas Howell (1983)
* Anthony Michael Hall (1984)
* Sean Astin (1985)
* Peter Billingsley (1986)
* River Phoenix / Fred Savage / Patrick Dempsey / Corey Feldman (1987)
* Christian Bale / Corey Feldman / Corey Haim / Lukas Haas (1988)
* Sean Astin (1989)

 |
| 1990 - 1999 | 
* Macaulay Culkin (1990)
* Ethan Randall (1991)
* Elijah Wood (1992)
* Edward Furlong / Jason James Richter / Mason Gamble (1993)
* Brad Renfro (1994)
* Wil Horneff (1995)
* Lucas Black (1996)
* Blake Heron / Kevin Zegers (1997)
* Miko Hughes (1998)
* Haley Joel Osment (1999)

 |
| 2000 - 2009 | 
* Rob Brown (2000)
* Anton Yelchin (2001)
* Tyler Hoechlin (2002)
* Jeremy Sumpter (2003)
* Jamie Bell (2004)
* Josh Hutcherson (2005)
* Logan Lerman (2006)
* Josh Hutcherson (2007)
* Nate Hartley (2008)
* Max Records (2009)

 |
| 2010 - 2019 | 
* Jaden Smith (2010)
* Dakota Goyo (2011)
* Tom Holland (2012)
* Miles Elliot (2013)
* Reese Hartwig (2014)
* Jared Breeze / Steele Stebbins / Michael Grant (2015)
* Julian Feder (2016)
* Jacob Tremblay (2017)
* Christopher Convery (2018)
* Christian Convery (2019)

 |

Autoritné údaje: * BnF: 14018851z
* GND: 1013383141
* ISNI: 0000 0001 2137 5352
* LCCN: nr99029878
* NK ČR: pna2006337920
* VIAF: 66663881
* WorldCat: lccn-nr99029878